cyanic-selkie/wikianc huggingface dataset:
Elisabeth Shue
Traxectoria
Shue graduouse no Columbia High School de Maplewood (Nova Jersey) e entrou en Harvard en 1985, licenciándose en ciencias políticas en 2000 despois dunha paréntese en que iniciou a súa carreira como actriz. Durante os seus estudos no instituto e tralo divorcio dos seus pais gañou cartos facendo de modelo na televisión. Shue converteuse nunha cara familiar ao participar en anuncios de Burger King, De Beers e Hellmann's.
Na década de 1990 comezou a conseguir papeis máis arriscados. Participou en Marrying Man (1991) con Alec Baldwin e Kim Basinger, mais o filme foi duramente castigado por gran parte da crítica. Despois tivo un papel protagonista en Heart and Souls, de 1993, xunto a Robert Downey Jr. Seguiulle Leaving Las Vegas (1995), con Nicolas Cage, cunha interpretación que lle valeu unha candidatura ao Óscar, ao Globo de Ouro e ao BAFTA entre outros. Despois deste éxito interveu en títulos como Desconstructing Harry (1997), de Woody Allen, The Saint, (1997) con Val Kilmer e a cinta de suspense Hollow Man (2000), en que compartiu cartel con Kevin Bacon e que recadou 190 millóns de dólares en todo o mundo. Xa na década de 2000 apareceu en filmes como Hide and Seek (2005), con Robert De Niro, e Dreamer: Inspired by a True Story (2005), con Kurt Russell e Dakota Fanning, que foi eloxiada pola prensa cinematográfica.
Francisco Javier Mulero Villena
Traxectoria
En 1994 fichou pola SD Compostela de Castro Santos, que acababa de ascender á Primeira División por primeira e única vez na súa historia. Durante os seguintes anos formou na defensa compostelá xunto a futbolistas como Bellido, Nacho, Mauro ou Tocornal, e disputou 154 partidos oficiais en seis anos. Deixou o club no ano 2000, xogando unha última tempada co Nàstic en Segunda B, onde logrou o ascenso a Segunda antes de retirarse en 2001. Trala súa retirada foi secretario técnico do club catalán.
Período dos Reinos Combatentes
Cultura e sociedade
Este foi un período de moita actividade guerreira na China, así como de moitas reformas burocráticas e militares. Os estados maiores buscaban a consolidación do seu dominio sobre vastas rexións, o que levou ao debilitamento definitivo do poder da dinastía Zhou. Como sinal diso, os gobernantes dos maiores estados (con excepción de Chu, que xa reivindicara o título de rei moito tempo antes, abandonaron os seus títulos feudais formais e reivindicaron o título rei (王), clamando pola igualdade en relación aos gobernantes Zhou.
Moeda da Inglaterra anglosaxoa
Os achados arqueolóxicos revelaron grandes cantidades de moedas que datan do período anglosaxón, tanto agrupadas en tesouros como de xeito individual ou en pequenos grupos. Estas moedas son os obxectos máis abundantes conservados deste período. O numismático M. A. S. Blackburn sinalou que as moedas achadas proporcionan "unha valiosa fonte de probas para a historia económica, administrativa e política".
Séculos V a VII
Con todo, á medida que avanzaba o século VII as moedas de ouro íanse facendo progresivamente máis febles, ata que finalmente foron substituídas por unhas pequenas e grosas moedas de prata coñecidas como sceattas, arredor do ano 675. Estas sceattas producíronse tanto en Inglaterra como nas zonas continentais xermánicas da costa do Mar do Norte, desde 680 ata aproximadamente 750, con deseños que presentaban unha ampla variedade iconográfica.
Séculos VIII a XI
A partir do século IX, os monarcas e os seus gobernos adquiriron un maior poder de control sobre a produción de moeda, e os deseños utilizados polos diferentes mestres moedeiros fóronse uniformando. Na década de 860, os reinos anglosaxóns de Mercia e de Wessex constituíron unha alianza monetaria pola que a moeda cun deseño común podería circular indistintamente por ambos os territorios.
Torre de Magallón
Catalogación
En 2019, xa non existe e, no seu lugar, permanecen tres cruces.
Depósito de combustíbel
Seguridade
En aplicacións automotrices, un lugar inaxeitado contribuíu a probabilidade de incendio en caso de colisión. En 1990, General Motors foi demandada por máis de cen particulares supostamente debido á decisión de trasladar o depósito e ficar sen a protección da estrutura do vehículo en furgonetas pickup. O modelo Pinto do fabricante Ford tamén estivo inmerso na polémica por poñer o depósito de combustíbel nunha área pouco protexida con risco de lume e explosión en caso de impacto da parte traseira do vehículo. O caso foi a xuízo e custoulle 125 millóns de dólares. En 1993, tras fallar o xuízo en contra de GM (que foi recorrido con éxito máis tarde), a cadea de televisión NBC tamén causou polémica emitindo ensaios a modo de exemplo sobre os riscos existentes. Posteriormente descubriuse que a cadea utilizou material inflamábel para asegurar o lume.
Basellaceae
Basellaceae é unha familia de plantas dicotiledóneas que comprende 25 especies distribuídas en 5 xéneros. Son herbáceas, perennes e tuberosas ou rizomatosas, orixinarias das rexións tropicais de América, África e Asia.
Eritritol
Aplicacións
O eritritol emprégase na industria alimentaria como edulcorante. Cando este polialcohol está en contacto cunha solución acuosa, experimenta un efecto refrescante que se utiliza na alta cociña para xerar sabores e texturas. Nalgúns casos reforza o sabor mentolado dalgunhas sobremesas. Noutras ocasións, cando se mestura con gorduras como manteiga de cacahuete, manteiga ou aceite de coco, reforza un sabor metálico das graxas, que na maioría dos casos non é agradable. Este efecto nótase en barras de chocolate que conteñen eritritol.
Castro da Peneda
Obxectos
No Museo de Pontevedra exhíbense diversos obxectos atopados en escavacións do castro. Entre elas destacan un caldeiro de bronce e varios utensilios de cociña (coitelos, alfinetes, fibelas), machadas, muíños e varios obxectos de cerámica.
Universidade de Padua
Idade contemporánea
En 1943 o reitor Concetto Marchesi convidou publicamente aos estudantes a rebelarse e loitar contra o fascismo, acción que o obrigou a fuxir a Suíza. Polas súas actividades nas loitas de liberación contra o nazifascismo, a Universidade de Padua é a única en Italia en recibir a medalla de ouro ao valor militar.
Nos últimos anos, a Universidade foi capaz de facer fronte aos problemas de masificación redistribuíndo todo o seu complexo universitario sobre o Véneto. En 1990 naceu o Instituto de Enxeñería en Vicenza e en 1995 o Agripolis no centro de Legnaro.
O Lameiro, Arca, O Pino
Piscina municipal de Lameiro
Ao seu carón construíuse tamén unha área recreativa, con merendeiros cubertos, que conta cun parque infantil e un pequeno campo de fútbol.
As Cavadas, Oroso, A Cañiza
As Cavadas é un lugar da parroquia de Oroso, no concello pontevedrés da Cañiza, na comarca da Paradanta.
As Cavadas, Valeixe, A Cañiza
As Cavadas é un lugar da parroquia de Valeixe, no concello pontevedrés da Cañiza, na comarca da Paradanta.
Buddleja
Buddleja, escrito tamén Buddleia, é un xénero da familia Scrophulariaceae, aínda que no pasado foi clasificada na súa propia familia, Buddlejaceae.
A Peregrina
O topónimo galego A Peregrina ten a súa orixe na advocación da Virxe Peregrina. Pode referirse a:
A Presa, Oroso, A Cañiza
A Presa é un lugar da parroquia de Oroso, no concello pontevedrés da Cañiza, na comarca da Paradanta.
Supermarine Commercial Amphibian
O Supermarine Commercial Amphibian (orixinalmente chamado Supermarine Amphibian, e despois designado N147 polo Ministerio do Aire británico) foi un hidroavión de pasaxeiros. Foi o primeiro avión deseñado por Reginald Mitchell de Supermarine e construíuse nos talleres da compañía en Woolston, Southampton, para unha competición do Ministerio do Aire que tivo lugar durante setembro de 1920. Baseado no Supermarine Channel, o Amphibian era un hidroavión biplano cun único motor, un casco de madeira, envergaduras desiguais e un motor Rolls-Royce Eagle de 350 cabalos de potencia (260 kW). O piloto sentábase nunha cabna abaerta detrás de dous pasaxeiros.
Antecedentes
En abril de 1920, o Ministerio do Aire británico anunciou que celebraría dúas competicións para avións comerciais, unha para avións terrestres e outra para hidroavións. O obxectivo do Ministerio era o de intentar estimular a industria aeronáutica británica, que levaba tendo problemas dende o final da primeira guerra mundial. O Supermarine Commercial Amphibian, coñecido orixinalmente como Supermarine Amphibian, foi deseñado polo xefe de deseño de Supermarine Reginald Mitchell para competir polo premio do hidroavión, sendo o seu primeiro deseño dun avión. Os requisitos do Ministerio do Aire para os participantes incluían a necesidade de acomodar a polo menos dous pasaxeiros que puidesen entrar no avión en terra ou na auga. Tanto os pasaxeiros como a tripulación tiñan que ter acceso a chalecos salvavidas. O avión tiña que ser capaz de voar 350 millas náuticas (650 km) a 300 metros a unha velocidade de polo menos 130 km/h mentres levaba unha carga mínima de 230 kg. A aeronave tamén tiña que demostrar que podía voar durante tres minutos a 914 metros (3 000 pés) e aterrar sobre globos atados situados a 7,6 metros sobre o chan.
Edith Rebecca Saunders
Traxectoria
Continuou a súa investigación de posgrao no Balfour Bioological Laboratory for Women, un laboratorio que co-dirixiu coa científica Marion Greenwood de 1888 a 1890 e logo dirixiu soa durante outros 24 anos; este centro da Universidade de Cambridge encargouse de formar a alumnas e mesmo proporcionou traballos universitarios a científicas formadas que doutro xeito nunca serían colocadas. Saunders tamén foi xefa de estudos no Girton College (1904–1914) e no Newnham College (1918–1925).
Forza Aérea Arxentina
A Forza Aérea, mentres desenvolve operacións aéreas independentes, brinda apoio aéreo ás forzas terrestres e navais.
Saturday Night Live
Imitacións
Moitos membros do elenco teñen feito impresionantes imitacións de famosos en Saturday Night Live. Aquí tes unha lista dalgúns deses actores:
Angelos
Angelos (en Άγγελος) é un filme grego de 1982 dirixido por Giorgos Katakouzinos. Foi escollido como candidato grego para o Óscar ó mellor filme en lingua non inglesa na 55ª edición dos premios, pero finalmente non foi nomeado.
Maximilian zu Wied-Neuwied
Traxectoria
Enrolouse no exército prusiano e foi feito prisioneiro na batalla de Jena, en outubro de 1806. Unha vez liberado, retornou ao exército, ascendendo até o grao de maior-xeneral en 1814, cando se retirou.
Honores
Entre moitos outros, dedicáronse a Wied-Neuwied:
Campionato do mundo feminino de hóckey sobre xeo 2022
Premios individuais
miniatura|A estadounidense [[Nicole Hensley foi nomeada mellor porteira do campionato.]] O 4 de setembro anunciáronse as xogadoras recoñecidas como mellor porteira, defensora e atacante. A atacante estadounidense Taylor Heise recibiu o galardón á mellor atacante e foi a xogadora máis valiosa do torneo, ademais de ser elixido como o porteiro do equipo das estrelas do torneo.
Mixozoos
Filoxenética
O descubrimento de que Buddenbrockia plumatellae, un parasito con aspecto de verme dos briozoos de ata 2 mm de lonxitude, é un mixozoo pareceu inicialmente que reforzaba o caso da súa orixe como animal bilateral, xa que o plan corporal é superficialmente similar. Non obstante, un exame máis minucioso revelou que a simetría aparentemente bilateral lonxitudinal de Buddenbrockia non é dobre senón cuádrupla, o que bota dúbidas sobre a hipótese.
Mourisco
Etimoloxía
Os nomes Mauro, Maurice, Mauricio ou Morris son derivacións do latino Mauritius, común no Imperio Romano; outros como o gaélico Muirheas ou mesmo Moses, que algunha vez se vincularon con este étimo, terían outra orixe.
O Candán, Luneda, A Cañiza
O Candán é un lugar da parroquia de Luneda, no concello pontevedrés da Cañiza, na comarca da Paradanta.
A Candaosa de Solares, Ponticella, Villaión
Situado a 431 metros sobre o nivel do mar, a aldea localízase a 13,5 km da vila, e capital do concello, de Villaión e en 2021 contaba con 8 habitantes.
Adrien Prévost de Longpérier
Traxectoria
En Meaux, unha vila da Illa de Francia, Longpérier estudou grego, latín, hebreo, persa e árabe, e xa na súa xuventude comezou a interesarse pola numismática, disciplina que o ocuparía durante toda a súa vida.
Marina Garcés Mascareñas
Traxectoria
Estudou Filosofía na Universidade de Barcelona, onde se doutorou en 2001 coa tese Las prisiones de lo posible. Desde 2002 impulsa e coordina o proxecto Espai en Blanc, unha aposta colectiva por unha relación comprometida, práctica e experimental co pensamento filosófico. Residente en Barcelona, exerce como profesora titular de Filosofía na Universidade de Zaragoza. Colaborou coa Universidade Aberta de Cataluña, coa Universidade Pompeu Fabra e coa Universidade de Xirona. Desde 2016 é membro do profesorado do Programa de Estudos Independentes do MACBA e dirixe a Aula Aberta do Instituto de Humanidades do CCCB. En 2017 foi a pregoeira das Festas da Mercè. O seu discurso provocou a polémica polos atentados do 17 de agosto dese ano.
Jerome Apt
Traxectoria
Apt graduouse en física pola Universidade de Harvard en 1971 e é doutor na mesma materia polo Instituto de Tecnoloxía de Massachusetts en 1976.
Gran Premio de Arabia Saudita de 2023
Cambios na pista
As curvas 22 e 23 endurecéronse e os muros retiráronse cara atrás en varias curvas, debido a problemas de seguridade relacionados coas curvas rápidas e cegas. Os bordos tamén alteráronse para mellorar a seguridade. Ademais, o terceiro punto de detección do DRS moveuse máis adiante, sendo posicionado na saída da curva 27. Como resultado, o terceiro punto de activación do DRS moveuse máis adiante, situándose 240 m. despois da curva 27. Fixéronse cambios nas zonas DRS en resposta ás tácticas perigosas empregadas en edicións anteriores do Gran Premio, onde os pilotos freaban de forma errática na curva 27, para quedarse atrás do rival e gañar a vantaxe do DRS.
Joel Schumacher
Traxectoria
O seu debut como director chegou con A incrible muller minguante en 1981, protagonizada por Lily Tomlin e que presentaba a historia do home minguante cunha protagonista feminina. O filme resultou un éxito no cinema independente.
Na década de 1990 dirixiu filmes de suspense con grande aceptación como Liña mortal (1990), Falling Down (1993) ou trasladando ao cinema os best-sellers de John Grisham, The Client (1994) e A Time to Kill (1996), esta última unha escolla de Grisham. Outro dos elementos polos que foi coñecido Schumacher é por substituír a Tim Burton como director da saga sobre Batman. Schumacher dirixiu Batman Forever en 1995, que foi un grande éxito a pesar de recibir críticas tépedas, e Batman & Robin, que foi un gran desastre tanto de crítica como de público. Estas poucas expectativas fixero que Warner Bros. cancelase o seguinte proxecto de Batman que tamén ía ser dirixido polo propio Schumacher, Batman Triumphant.
Schumacher faleceu de cancro o 22 de xuño de 2020 aos oitenta anos. Trala súa morte foi eloxiado por Jim Carrey e Matthew McConaughey, que consideran que Schumacher foi quen lanzou as súas carreiras.
Arco de illas
Os arcos de illas ou arcos insulares son longas cadeas de illas xeralmente con volcáns activos e unha intensa actividade sísmica que se encontran ao longo dos bordos converxentes entre placas tectónicas. A maioría destas illas orixínanse sobre a codia oceánica e son o resultado do descenso da litosfera ao manto en zonas de subdución. Son a maneira principal de producirse o crecemento continental.
Localización
O movemento dos arcos de illas cara ao continente pode ser posible se, en certo momento, a antiga zona de Benioff buza cara ao océano actual en vez de cara ao continente, como está na maioría dos arcos actuais. Isto terá como resultado a perda de leito oceánico entre o arco e o continente, e consecuentemente, a migración do arco durante os episodios de extensión.
Características
O antearco é a rexión que comprende a fosa, o prisma de acreción e a cunca ante arco. Presenta unha protuberancia ou elevación na fosa no lado oceánico (Barbados nas Antillas Menores é un exemplo). Fórmase unha cunca ante arco entre a crista ante arco e o arco de illas; é unha rexión de sedimentación de capas planas non alterada. Sen volcáns.
Bugatti Type 101
Contexto histórico
En definitiva, a situación era moi difícil, polo que a reanudación da produción baseouse no aproveitamento do que xa se dispoñía na casa, limitando ao máximo os novos investimentos. A finais da década de 1940, o traballo da compañía centrábase principalmente na restauración de coches antigos Bugatti.
A pesar do seu nome, o Bugatti Type 101 non foi realmente un novo comezo. O coche era esencialmente unha reedición do Bugatti Type 57, que presentouse en 1934. Bugatti fíxose cargo do chasis do exitoso modelo de preguerra case sen cambios. Isto incluía o eixe dianteiro ríxido, que seis anos despois do final da Segunda Guerra Mundial, era unha característica de deseño obsoleta. O único realmente novo era un sistema de freado máis eficaz. Un primeiro prototipo construíuse nos primeiros meses de 1951, mentres que a presentación dos dous primeiros exemplares tivo lugar no Salón do Automóbil de París do mesmo 1951.
Lingua kapóng
Historia
As tribos caribes practican un sistema de crenzas indíxenas, que se remonta ao século XVI. Non foi ata o século XIX cando se intentou comprender as crenzas e prácticas desta tribo. Gran parte da lingua kapóng remite ao culto ao Sol e aos espíritos do Sol, o que reflicte o sistema de crenzas destas tribos de fala caribe. A literatura tamén atopou crenza nun ser máis alto no ceo entre as tribos caribes de Güiana.
Homunculus (manga)
Homunculus (ホムンクルス) é unha serie manga xaponesa escrita e ilustrada por Hideo Yamamoto. Foi publicado de forma serializada na revista de Shogakukan Big Comic Spirits, cos seus capítulos divididos en quince volumes tankōbon. Unha adaptación de cinema con imaxe en vivo, dirixida por Takashi Shimzu e protagonizada por Gō Ayano, estreouse en abril de 2021.
Universidade de Graz
Estrutura
Segundo a Lei universitaria austríaca do ano 2002, esta universidade está subdividida en seis facultades:
Neuwied
Neuwied é unha cidade de Alemaña do Land de Renania-Palatinado. Forma parte do distrito de Neuwied, do que é a capital. Encóntrase a uns dez quilómetros ao noroeste de Coblenza.
Xeografía
Neuwied encóntrase na beira dereita do río Rin, moi cerca do Westerwald, no lugar no que o río Wied desemboca no Rin. A diferenza dos estreitos vales polos que discorre o Rin, a zona de Neuwied presenta vales máis anchos.
Cada distrito ten un consello local e un alcalde ou alcaldesa. Heimbach-Weis, de gran tradición carnavaleira, é o máis grande deles e conta con aproximadamente 8000 habitantes.
Boeing E-767
Antecedentes
En 1991 a Axencia de Defensa do Xapón solicitou fondos para mellorar o sistema de alerta temperá aerotransportada mercando o E-3. Porén, a produción do E-3 baseado na fuselaxe do Boeing 707 rematou ese mesmo ano, e os plans canceláronse. O ano seguinte Boeing propuxo un AWACS baseado nun 767, e a Axencia de Defensa accedeu a mercar dous E-767 no ano fiscal de 1993 e dous máis no de 1994.
Compra
A Axencia de Defensa solicitou un orzamento de 113 900 millóns de iéns para mercar os dous E-767 de 1993 e 108 100 millóns para os dous de 1994. Este grande orzamento comparado cos aproximadamente 8 600 millóns de iéns polos E-2C e os estimados 29 600 millóns polos E-3A foi racionalizado politicamente como un medio para axudar a aliviar a tensión sobre o gran superávit comercial do Xapón contra os Estados Unidos. Ademais, compañías aeroespaciais xaponesas son responsables da produción do 15% do 767, o que signigica que partes dos cartos regresarían indirectamente ao Xapón.
Gonzalo Mella
Como futbolista
Naceu en Rarís, sendo un dos dous fillos do aviador José Mella Pascual e de Nélida Liñares. Formouse como futbolista no Calo, pasando en 1985 ao Deportivo da Coruña Xuvenil, co que non chegou a xogar a tempada completa, pois foi subido ao Fabril. No verán de 1986, con 16 anos, Eusebio Ríos chamouno para realizar a pretempada co primeiro equipo do Deportivo da Coruña, disputando varios amigables e recibindo as súas primeiras convocatorias para partidos de liga. Con todo, unha lesión de pube cortou a súa progresión. Recuperado, regresou ao Fabril, e o 25 de outubro de 1987 debutou en partido oficial co Deportivo da man do adestrador Luis Rodríguez Vaz, nun encontro da Segunda División ante o Granada no que tamén se estrearon co equipo os fabrilistas Busto e José Ramón. Xogou cinco xornadas consecutivas como titular e a continuación volveu ao Fabril, ata que en febreiro de 1988 sufriu unha grave lesión nun partido ante o Portonovo, con fractura de peroné e fisura de xeonllo. Trala recuperación volveu ás filas do filial, e en decembro dese mesmo ano saíu cedido ao Racing de Ferrol, da Segunda División B, debutando cun gol contra o As Pontes.
Na tempada 1989/90 formou parte do primeiro equipo do Deportivo, con Arsenio Iglesias como adestrador, co que xogou 18 partidos, todos como suplente. Marcou un gol, nunha vitoria por 2-0 en Riazor ante o Betis, cuxa portería defendía o campión mundial Nery Pumpido. Deixou o club ao remate da tempada e asinou co Compostela, de Segunda B. A pesar de marcar dous goles nos seus dous primeiros partidos, custoulle entrar no once titular de Castro Santos e non chegou a ter demasiada continuidade, polo que ao remate da tempada, despois de lograr o ascenso a Segunda División, decidiu deixar o equipo. A continuación fichou polo Bergantiños, co que xogou durante catro tempadas en Terceira División, ata a súa retirada en 1995.
Praza América (Vigo)
En 2019 foi remodelada e humanizada, converténdose nun parque axardinado e peonil.
Distribución
A praza América atópase entre os barrios de Castrelos, Freixeiro e Coia. Á praza van desembocar varias rúas principais da cidade:
Georg Wilhelm Freyreiss
Traxectoria
Desde agosto de 1815, xunto con Friedrich Sellow e o príncipe Maximilian zu Wied-Neuwied, recolleu exemplares de historia natural na provincia de Baía para varias institucións europeas. En 1818 foi nomeado profesor de zooloxía na Universidade Federal do Río de Xaneiro.
Batalla de Jena
miniatura|dereita|Napoleón revisando a Garda Imperial. miniatura|dereita|Avance dos dragóns franceses. A batalla de Jena librouse o 14 de outubro de 1806 en Jena, Turinxia (actual Alemaña), e enfrontou o exército francés, baixo o mando de Napoleón contra o segundo exército prusiano comandado por Frederico Guillerme III de Prusia.
Esta batalla, xunto á batalla de Auerstädt, significou a derrota de Prusia a súa saída das guerras napoleónicas até 1813.
Bugatti Type 252
Historia
Desenvolvido entre 1957 e 1962, o Bugatti Type 252 foi o último coche ofrecido pola marca Bugatti antes de ser vendida a Hispano-Suiza en 1963. O Bugatti Type 252 é o resultado dun estudo dun coche deportivo de tamaño medio realizado por Roland Bugatti baseado nun deseño e proxecto do deseñador italiano Giovanni Michelotti. O coche foi ofrecido a varios investidores, pero nunca recibiu ningún financiamento para ser producido en serie e, polo tanto, permaneceu na fase de prototipo.
Supermarine Sea King
O Sea King foi redeseñado polo novo xefe de deseño de Supermarine Reginald Mitchell en 1921, quizais co obxectivo de cumprir co requisito do Ministerio do Aire para un caza capaz de operar tanto dende portaavións como dende a auga. Designado Sea King II, estaba impulsado por un motor Hispano-Suiza 8 de 300 cabalos de potencia (220 kW). Voou por primeira vez en decembro de 1921 e demostrou unha manobrabilidade e estabilidade excelentes, aínda que non foi seleccionado para produción. Foi reconstruído por Mitchell e equipado cun motor Napier Lion; renomeado como Sea Lion II, gañaría o trofeo Schneider de 1922.
The Twilight Zone (serie de televisión de 1959)
En 1997, os episodios "To Serve Man" (dirixido por Richard L. Bare) e "It's a Good Life" (dirixido por James Sheldon) clasificáronse respectivamente no posto 11 e 31 dos 100 mellores episodios de todos os tempos segundo a revista TV Guide. O propio Serling afirmou que os seus episodios favoritos da serie eran "The Invaders" (dirixido por Douglas Heyes) e "Time Enough at Last" (dirixido por John Brahm).
Salduie (banda)
Viros Veramos e Ambaxtos
En xuño de 2021 publicaron Ambaxtos, o seu cuarto disco. Producido grazas a un micro-mecenado, contou coas colaboracións de Dani Nogues, cantante de Lèpoka e Xana Lavey, cantante de Celtian.
Manuela Beltrán
Manuela Beltrán de Quesada, nada en El Socorro, Provincia de Tunja actual Santander, Vicerreinado de Nova Granada actual Colombia, o 13 de marzo de 1724 e finada en data descoñecida, foi unha revolucionaria nada no Vicerreinado de Nova Granada, cuxa protesta contra un aumento desmedido de impostos foi unha causa para o estalido da revolta dos Comuneros de 1781.
Parahucho perryi
Xénero
O xénero foi descrito en 1963 polo ictiólogo ruso, nado en Ucraína, Vadim D. Vladykov.
Especie
A esopecie describíraa en 1856 o bibliotecario, numismático e naturalista afeccionado estadounidense James Carson Brevoort, baixo o nome de Salmo perryi.
Distribución e características
Os exemplares capturados pesaron unha media duns 5 kg. O maior peixe capturado rexistrouse con 9,45 kg.
Habita principalmente nos lagos e nos treitos inferiores e medios dos ríos. Os peixes de máis de 30 cm de longo son case exclusivamente piscívoros, mentres que as crías aliméntanse principalmente de insectos acuáticos. As femias normalmente poñen entre 2 000 e 10 000 ovos na primavera, en fondos areosos ou de gravas.
Bioloxía
Os espécimes de máis de 30 cm de longo son case exclusivamente piscívoros, mentres que as crías aliméntanse principalmente de insectos acuáticos.
Bandeira de Sark
Foi deseñada por Herbert Pitt en 1938 e foi adoptada ese mesmo ano como estandarte persoal do Señor de Sark antes de converterse na bandeira da illa en 1987. O cantón é semellante ás armas de Normandía, da que historicamente forman parte as Illas da Canle.
Carlos II de Estiria
Pasamento
Morreu en Graz en 1590. O seu mausoleo na abadía de Seckau é unha importante obra do inicio do barroco. Foi iniciado en 1587 por Alessandro de Verda e rematado en 1612 por Sebastian Carlone, o Vello.
Xoán de Joinville
Biografía
Algún tempo despois da morte de Luís, que tivo lugar en Tunisia en 1270, a raíña Xoana I de Navarra encargou a Xoán de Joinville unha Historia de San Luís (Histoire de Saint Louis), o cronista rematou en 1309. Luís xa fora canonizado en 1297, proceso que incluíu os testemuños de João de Joinville como antigo confidente do rei.
Prexigueiro, Francelos, Ribadavia
Prexigueiro é un lugar da parroquia de Francelos, no concello ourensán de Ribadavia, na comarca do Ribeiro.
Patrimonio
A carón do río Cerves están as termas de Prexigueiro, e na aldea está a capela de San Roque.
Día Internacional dos Voluntarios
Día Internacional dos Voluntarios de 2022
O 17 de decembro de 1985 a Asemblea Xeral das Nacións Unidas na Resolución 40/212 "convida os gobernos a celebrar todos os anos, o 5 de decembro, un Día Internacional do Voluntariado para o Desenvolvemento Económico e Social, e exhórtaos a adoptar medidas para que se cobre maior conciencia da importante achega que fai o voluntariado, o cal estimulará a máis persoas de toda condición a ofrecer os seus servizos como persoas voluntarias, tanto nos seus países de orixe como no estranxeiro".
Hannes Meyer
Mocidade e comezos como arquitecto
En 1926, Hannes Meyer uniu forzas co arquitecto suízo Hans Wittwer. O dúo deseñou dous proxectos para concursos: a Petersschulhaus (en galego, escola de san Pedro) de Basilea e o edificio da Sociedade de Nacións en Xenebra, pero non foron seleccionados polos xurados. Ámbolos dous proxectos son estritos, inventivos e están baseados nas novas posibilidades do aceiro estrutural pero ningún dos dous foi construído. A Petersschulehaus fora deseñada para ser unha nova escola primaria para pequenas, de xeito que a escola estivese o máis elevada posíble do solo para permitir enchela de luz natural e aire fresco.
Elena Ódena
Escritos políticos
Elena Ódena escribiu varios textos de carácter político. Neles aborda temas como o liberalismo no Partido Comunista de España, o estudo do marxismo-leninismo ou a loita contra o revisionismo. Foron recompilados e publicados de maneira póstuma baixo o título de Escritos políticos en dous volumes por Ediciones Vanguardia Obreira en 1986. Cunha introdución do historiador francés Pierre Vilar, foron presentados polo seu compañeiro Raúl Marco.
Aero L-159 Alca
O L-159 combateu coa Forza Aérea de Iraq contra o ISIS. Con Draken o L-159 (coñecido coloquialmente como "Honey Badger") foi empregado como avión agresor. Dende 2007, seis L-159A reconstruídos como derivados de adestramento T1. En 2017 Aero Vodochody deu a coñecer un L-159T1 de nova construción para a Forza Aérea de Iraq mentres que a Forza Aérea checa vai mercar L-159T2 biprazas.
Embraer EMB 314 Super Tucano
Ademais da súa fabricación no Brasil, Embraer estableceu unha liña de produción nos Estados Unidos en conxunción con Sierra Nevada Corporation para a fabricación do A-29 a clientes de exportación.
Giuliano Dati
Biografía
Nado en 1445, foi nomeado bispo de San Leone O 26 de febreiro de 1518 durante o papado de León X. Serviu como bispo de San Leone até a súa morte en 1524.
Véxase tamén
Outros artigos
Lago Lucrino
Características
Actualmente, o tamaño do lago Lucrino, tamén coñecido como maricello (mariño), é moito máis reducido debido ao crecemento do cono volcánico do Monte Nuovo en 1538. A lonxitude do antigo dique que separaba o lago do mar, dun quilómetro e medio de lonxitude, pode ser percorrido por submarinistas. A profundidade máxima é de cinco metros.
Buxaceae
Taxóns incluídos
Os xéneros poden distinguirse mediante o uso da seguinte clave de identificación: miniatura|Buxus sinica.
Rolindes Baño Louzao
Traxectoria
Rolindes achegouse ao mundo da pesca grazas ao seu marido, co que comezou a faenar. Posteriormente, foi patroa da embarcación de baixura que leva o seu nome.
Antracose
A antracose ou tise dos mineiros é unha lesión pulmonar caracterizada pola pigmentación por partículas de carbón, observada en mineiros, poboacións de grandes núcleos urbanos ou zonas contaminadas, ademais de fumadores. A súa evolución pode dar lugar a graves trastornos pulmonares, sobre todo nos profesionais que entran constantemente en contacto co po de carbón. As partículas de carbón permanecen no tecido pulmonar ou nos ganglios linfáticos de por vida, pero cando son excesivas, poden causar fibrose pulmonar.
Guanosín pentafosfato
O guanosín pentafosfato (pppGpp), chamado guanosín tetrafosfato (ppGpp) cando ten un fosfato menos, e abreviado como (p)ppGpp, é unha alarmona que está implicada na chamada resposta estrita (stringent response) observada en bacterias, que causa a inhibición da síntese de ARN cando hai unha escaseza de aminoácidos. Isto orixina que diminúa a tradución de proteínas e que os aminoácidos presentes se conserven. Ademais, o ppGpp causa a regulación á alza de moitos outros xenes implicados na resposta ao estrés, como os xenes para a captación (desde o medio que rodea a célula) e a biosíntese de aminoácidos.
Sonny Chiba
Vida persoal
En 1972 casou con Yoko Nogiwa. A parella tivo unha filla actriz (Juri Manase), mais divorciáronse en 1994.
Stadin Gimmat
Nome
O nome Stadin Gimmat significa literalmente Mulleres de Helsinqui ou Rapazas de Helsinqui. O nome emprega a lingua falada na capital finlandesa: Stadi é o nome de Helsinqui na fala local (o "n" final indica o xenitivo) e Gimma significa muller ou rapaza (engadindo o "t" forma o plural).
Pilatus PC-6 Porter
O Pilatus PC-6 Porter é un avión utilitario monomotor STOL deseñado pola compañía suíza Pilatus Aircraft. O PC-6 voou por vez primeira no ano 1959 e foi producido por Pilatus Flugzeugwerke en Stans, Suíza. Foi construído tanto con motores de pistóns como con turbohélices e fabricouse baixo licenza durante un tempo nos Estados Unidos por Fairchild Hiller. Tras unhas 600 entregas en seis décadas Pilatus anunciou o fin da produción en 2017. Porén, en 2020 a compañía fabricou un derradeiro lote de cinco PC-6 para Indonesia, sendo o último deles entregado en 2021.
Desenvolvemento
Para compensar o aumento dos custos de persoal e fabricación en Suíza, Pilatus distribuiu o traballo de fabricación do PC-6 entre distintos países; en 1993 a empresa checa Letov Kbely comezou a participar na fabricación do tipo. En 2013 Pilatus formou unha empresa conxunta con Beijing Tian Xing Jian Yu Science Co., Ltd. para fabricar localmente o PC-6 e o máis novo Pilatus PC-12 en Chongqing, China; inicialmente esta instalación realizou traballos de submontaxe da fuselaxe, e posteriormente doutros elementos como as ás e as superficies móbiles, que eran transportados ás instalacións de montaxe final de Pilatus en Stans, Suíza. A produción global do PC-6 finalmente sería trasladada ás instalacións de Chongqing. O 11 de decembro de 2014 completouse a primeira fuselaxe do PC-6 montada na China. En 2014, a meirande parte dos PC-6s entregados ese ano foron a clientes chineses. En abril de 2016, había uns 20 PC-6 en servizo no mercado chinés; o tipo utilizouse a miúdo para substituír ao Antonov An-2, sendo segundo algúns informes máis barato de operar.
O Porter tamén foi fabricado baixo licenza por Fairchild Hiller nos Estados Unidos. Completáronse uns 100 destes avións producidos baixo licenza, sendo mercados principalmente por operadores civís nos Estados Unidos. Varios PC-6 fabricados por Fairchild Hiller tamén foron mercados polos militares durante a guerra de Vietnam. Estes recibiron a designación AU-23A Peacemaker servindo para a USAF. O Peacemaker estaba equipado cun canón de 20 mm XM-197 Gatling de disparo lateral, catro píos nas ás e unha estación central na fuselaxe para munición externa. Porén, o AU-23A demostrou ser problemático en servizo. Todos eles foron devoltos aos Estados Unidos e almacenados despois de tan só un ano de operación. En 1979 un par de UV-20 foron asignados ao destacamento de aviación da Berlin Brigade en Alemaña pola súa idoneidade para operar dentro do espazo aéreo moi restrinxido; estaban preparados para transportar calquera carga, ata once pasaxeiros, ou tres padiolas con catro auxiliares médicos.
Xogos Olímpicos de 2024
Candidaturas
Os Ánxeles, Budapest, Hamburgo, París e Roma foron as cinco cidades candidatas a acoller os Xogos Olímpicos de verán de 2024. O proceso estivo marcado polas retiradas das candidaturas, a incerteza política e os elevados custos de organización. A primeira candidatura en retirarse foi a de Hamburgo o 29 de novembro de 2015 tras celebrar un referendo. Posteriormente, retiraríase outra das candidaturas europeas, Roma, alegando dificultades fiscais. O 22 de febreiro de 2017, Budapest sería a seguinte en retirouse despois de que unha petición contra a candidatura apañase máis sinaturas das necesarias para a celebración dun referendo.
Copa menstrual
A copa menstrual ou copa vaxinal é un recipiente que se insire na vaxina durante a menstruación para recoller o sangrado. O seu funcionamento consiste en xerar un selo que evita posíbeis filtracións. A diferenza doutros absorbentes internos, coma os tampóns, a copa non absorbe o fluído, senón que fica depositado até a súa extracción e baleirado. Está fabricada principalmente en látex ou silicona médica. Para garantir un correcto uso, cómpre hixienizar as mans ao introducila e retirala, non deixala colocada máis de doce horas continuas, e desinfectala ao principio e final do ciclo menstrual.
Polo seu carácter reutilizábel, a copa menstrual ten menor impacto ambiental cós produtos de hixiene descartábeis. A nivel económico, ten unha vida útil de até dez anos, malia que a súa adquisición pode supoñer un obstáculo en determinados sectores socioeconómicos. Existen trazos culturais que dificultan ou mesmo evitan o acceso a este dispositivo, especialmente en contornas que manteñen un tabú sobre a virxindade e a sexualidade feminina, ou onde a educación sexual, a xestión da menstruación ou as infraestruturas de saneamento son deficientes.
Primeiros modelos comerciais
En 1962, esta publicación realizou un estudo con 150 usuarias de copa menstrual. Incluíu exames pélvicos, uroanálises e hemogramas, con resultados favorábeis. Aconsellou, con todo, evitar utilizala en casos de prolapso uterino, útero retroverso ou en anteflexo con distancia curta de canle vaxinal,e avaliar o uso desta por persoas virxes. A revista recomendou nunha ocasión o sanitizado cunha solución débil de auga e cloro. A finais de 1963, Tasette Inc presentou dificultades económicas e retirou a súa copa reutilizábel do mercado.
Con todo, de novo o produto probou non ser rendíbel, principalmente pola incomodidade de inserción e extracción da copa do corpo, que difería notablemente dos tampóns. Oreck, amais, afirmou non ter a experiencia necesaria en materia de produtos de hixiene menstrual para lograr situala fronte a competencia. Malia o investimento de máis dun millón de dólares, a compañía só tiña activos por un valor de 225 000 dólares, e un xuíz confirmou que Oreck incumprira leis de seguridade e fraude. Até o seu peche a principios de 1973, a marca vendera corenta millóns de copas no mercado estadounidense.
Estabelecemento no mercado
O cambio do contexto social favoreceu a incorporación paulatina deste método de hixiene. Os factores principais foron o nacemento das redes sociais como espazos de debate, movementos como o body positivity, novos conceptos como xustiza ambiental e a demanda dun consumo de produtos máis «naturais». En 2002 lanzouse ao mercado a primeira marca de copa menstrual reutilizábel de silicona médica hipoalerxénica, a británica Mooncup. Este material é unha alternativa con menor taxa de alerxia que o látex. Existen arredor de 199 marcas en 99 países.
Condicións de uso
Estímase que cómpren entre tres e seis ciclos menstruais para habituarse ao seu uso. Malia que a súa inserción non debería causar dor, é posíbel experimentar algunha molestia ou incomodidade. A copa ten similar porcentaxe de filtracións que outros métodos de xestión menstrual. Algúns factores que poden causar este problema son a necesidade dun talle maior, unha mala colocación ou un rebordo. esquerda|miniatura|270x270px|No contido desta copa obsérvase a separación do plasma (na parte superior) dos demais compoñentes e tecidos da menstruación. A copa pode utilizarse durante a noite e tamén mentres se realiza exercicio físico. O seu uso é seguro tamén na natación, xa que non absorbe a auga que poida entrar na vaxina. Ao tratarse dun obxecto hixiénico de uso persoal, non debe ser compartida.
Mercado, economía e demografía
O custo do investimento inicial ao poder resultar elevado, non é unha alternativa realista para certos sectores socioeconómicos. Nalgúns países, este artigo aínda non se coñece ou difunde.
Contexto cultural e aceptación
Algunhas contornas culturais perciben de maneira negativa a exposición pública da menstruación, valoración que tamén se estende aos produtos de hixiene. Este tabú dificulta a escolla dun método de xestión menstrual. Neste aspecto, a copa presentou, coma vantaxe, unha maior comodidade e discreción fronte a compresas sanitarias de tea, que deben ser lavadas, secadas e gardadas en lugares comúns do fogar. Porén, esta mesma convivencia pode desalentar o uso da copa por carecer de espazos privados para cambio, hixiene e desinfección.
O amante de lady Chatterley (filme de 2022)
Personaxes
Joely Richardson interpretou o papel de Lady Chatterley na serie de televisión da BBC de 1993 Lady Chatterley.
Faetón (carrozaría)
Faetóns dobres e triplos
Despois de 1912, o uso americano do termo comezou a estar máis estreitamente asociado con configuracións do corpo de "triplo faetón" que tiñan espazo para tres filas de asentos, independentemente de se estaban instalados ou non. Isto tamén levou a que o termo "faetón" fose similar e finalmente intercambiable co termo "turismo".
Broad Peak (filme)
Broad Peak é un filme polaco de 2022 dirixido por Leszek Dawid. Estreouse o 14 de setembro de 2022 a través de Netflix, onde conta cunha versión subtitulada en galego.
Faetón (carrozaría)
Diminución da popularidade
O Willys-Overland Jeepster foi o último verdadeiro faetón producido por un importante fabricante de automóbiles nos Estados Unidos, e presentouse dez anos despois do faetón anterior ofrecido por un fabricante estadounidense. A demanda de coches posteriores á Segunda Guerra Mundial, de calquera tipo, foi unha oportunidade para que Willys-Overland se basease no recoñecemento militar do Jeep e desenvolvese a partir do Jeepster de 1946 un vehículo de dúas portas, o Faetón de 1948. Tiña un "equipo espartano pero adecuado", incluíndo cortinas laterais de plástico en lugar de fiestras de vidro, portas corredizas e, polo tanto, proporcionando "aire acondicionado" simplemente abrindo as ventás con bisagras e conducindo máis rápido. Comercializado entre 1948 e 1951, o Jeepster Faetón era un vehículo bastante caro e "aínda que admirado por moitos, foi comprado por relativamente poucos."
42 segundos
42 segundos é un filme español-andorrano de 2022 dirixido por Àlex Murrull e Dani de la Orden, e escrito por Carlos Franco. Está protagonizado por Álvaro Cervantes e Jaime Lorente como Manel Estiarte e Pedro García Aguado respectivamente. É unha dramatización da participación do equipo nacional masculino de wáter-polo nos Xogos Olímpicos de 1992 en Barcelona. Estreouse en Amazon Prime Video, onde conta cunha versión subtitulada en galego.
Journeyman (foguete)
Journeyman foi desenvolvido por Aerolab Development Co. para a NASA co apoio do Centro de Armas Especiais da Forza Aérea para estudar a contorna de radiación do espazo próximo á Terra de cara as misións do Proxecto Mercury e para levar a cabo misións de radioastronomía. Todos os Journeyman, 8 en total, foron lanzados entre 1960 e 1965.
Sergio Carreira
Traxectoria
Sergio Carreira comezou a súa carreira deportiva na súa cidade natal, nas categorías inferiores do Celta de Vigo. Na tempada 2019-20 debutou no Celta de Vigo "B", xogando o seu primeiro encontro o 25 de novembro de 2018, ao entrar coma substituto de Dani Vega no minuto 53, nun partido fóra da casa contra o Internacional de Madrid perdido por 0 a 3.
Na tempada 2021-22 pasou a ter ficha do primeiro equipo. No mes de xullo renovou o seu contrato co primeiro equipo até 2025 e foi cedido ao CD Mirandés.
Étienne Cartier
Publicacións
Esta é unha escolma dos traballos publicados por Étienne Cartier ao longo da súa traxectoria:
Acreción (xeoloxía)
miniatura|350px|Converxencia oceánica continental e creación dun prisma de acreción. miniatura|Etapas da acreción ao longo do tempo cun prisma de acreción e un [[arco de illas volcánicas.]] miniatura|upright=1.65|Unha seción transversal esquemática dun arco de illas desde a fosa á cunca tras arco, co prisma de acreción en amarelo.
A acreción, en xeoloxía, é un proceso polo cal un material se engade a unha placa tectónica na zona de subdución, frecuentemente no bordo dunha masa continental existente. O material engadido poden ser sedimentos, ou elementos máis grandes como arcos volcánicos, montes submarinos, partes da codia oceánica ou outras estruturas ígneas ou "terreos" (terranes).
Museo de Papel Moeda do Banco Xónico
A colección
Amósanse tamén os primeiros billetes expresados en dracmas, imprimidos polas compañías inglesas Perkins Bacon e Bradbury Wilkins, así como pola estadounidense American Banknote Company. Unha das pezas máis valiosas é un billete de 1920 que representa a antiga igrexa bizantina de Santa Sofía (en Istambul) sen minaretes, consonte a Megáli Idéa, e que nunca chegou a circular, como consecuencia da guerra greco-turca de 1919-1922.
Inclúese tamén un bo número de documentos e de obxectos relacionados coa historia do Banco Xónico, como fotografías, selos, cheques, accións ou as placas coas que se imprimían os billetes e as accións. Revisten particular interese os primeiros bonos do Estado emitidos polo primeiro Goberno grego en 1822.
Alexia: Labor Omnia Vincit
Alexia: Labor Omnia Vincit (tamén coñecida simplemente como Alexia, e estilizada como ALEXIA) é unha miniserie documental española de deporte sobre a xogadora de fútbol Alexia Putellas. Estreose en Amazon Prime Video o 30 de novembro de 2022, onde conta cunha versión subtitulada en galego.
Anchusa arvensis
Descrición
Anchusa arvensis planta anual de pelo áspero e talos ascendentes de até 60 cm. Follas lineais a amplamente lanceoladas, de marxe ondulada, dentada; follas superiores abrazadoras. Flores azuis, raramente brancas, 4-6 mm de diámetro, con amplos lóbulos desiguais, romos, nunha inflorescencia aforquitada. Tubo corolino curvado; cáliz con lóbulos lineal lanceolados. Núculas con protuberancias espazadas. Florece na primavera e verán.
Taxonomía
Anchusa: nome xenérico do latín anchusa para unha planta utilizada como cosmético ou como emoliente para calmar e suavizar a pel.
Cidade da Xustiza de Pontevedra
Historia
O proxecto mantivo o deseño previsto para o barrio de Campolongo con algunhas modificacións puntuais para adaptalo ao novo soar do barrio da Parda. As obras empezaron o 30 de maio de 1996, unha vez demolido o antigo cárcere, e concluíron en febreiro de 1998. O novo edificio dos Xulgados foi inaugurado o 5 de marzo de 1998.
Arquitectura
O Pazo de Xustiza situado no centro da cidade e construído en 1956 e deseñado polos arquitectos Robustiano Fernández Cochón e Germán Álvarez de Sotomayor y Castro ten unha planta rectangular, catro pisos e semisoto. A fachada é de pedra. A planta baixa está rodeada de almofadado e nos segundos e terceiro andares as fachadas oeste e leste están rebocadas con morteiro de cal ao redor de todas as xanelas e portas dos balcóns da fachada de entrada. O estilo sobrio e austero transmite a seriedade da súa función.
Nihon Shoki
dereita|miniatura|300x300px Nihon Shoki (日本書紀), às veces traducido como Crónicas do Xapón, é o segundo libro mais antigo sobre a historia do Xapón. Este libro tamém é chamado Nihongi (日本紀).
Arruxo, Bóveda de Amoeiro, Amoeiro
Arruxo é un lugar da parroquia de Bóveda de Amoeiro, no concello ourensán de Amoeiro, na comarca de Ourense.
Vigo, San Mamede do Río, Portomarín
Vigo é un lugar da parroquia de San Mamede do Río no concello lugués de Portomarín, na comarca de Lugo.
Labrus
Especies
Porén, o ITIS admite as seguintes:
Partido xudicial de Pontevedra
Órganos xudiciais
O partido xudicial posúe os seguintes xulgados, fiscalías e oficinas, con sede na cidade de Pontevedra: miniatura|Pazo de Xustiza, sede da Audiencia Provincial de Pontevedra. miniatura|Edificio dos Xulgados inaugurado en 1998. miniatura|Edificio dos Xulgados inaugurado en 2019.
Torpedo (automóbil)
Descrición
FIAT foi unha das primeiras empresas en producir coches con carrozaría torpedo, certamente favorecida polo precioso know how adquirido, en 1905, a sucursal italiana da Carrozzeria Rothschild. A FIAT foi logo seguido polos outros fabricantes de automóbiles italianos, cada un coas súas propias interpretacións da nova configuración. thumb|left|O [[Lancia Theta de 1917, exemplo de "Torpedo".]]
Pero a carrozaría torpedo tamén estaba dispoñible para coches de gran prestixio. O Rolls-Royce, por exemplo, instalou luxosos exemplares de "torpedos", mentres que o Lancia, con sede en Turín, construíu outros deportivos, de rara elegancia, principalmente con carrozarias de Stabilimenti Farina.
Mutaxénese (técnica de bioloxía molecular)
Mutaxénese aleatoria
Nunha lei da Unión Europea (directriz 2001/18), este tipo de mutaxénese pode utilizarse para producir organismos modificados xeneticamente, pero os produtos están exentos de regulación: non levan etiqueta nin avaliación.